**LĒMUMS**

Liepājā

|  |  |  |
| --- | --- | --- |
| 2022.gada 14.aprīlī | Nr.151/6  (prot. Nr.6, 21.§) |  |

Par pašvaldībai piederošā zemesgabala

Vēju ielā 7, Liepājā cenas apstiprināšanu

Pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 3.punktu, 8.panta otro un trešo daļu, 37.panta pirmās daļas 4.punktu un 44.1 pantu, Liepājas valstspilsētas pašvaldības domes 2022.gada 17.februāra lēmumu Nr.65/3 "Par apbūvēta zemesgabala Vēju ielā 7 atsavināšanu", sertificēta nekustamā īpašuma vērtētāja SIA "Vindeks" (kvalifikācijas sertifikāts Nr.25) 2022.gada 21.marta nekustamā īpašuma Vēju ielā 7, Liepājā, vērtējumu, sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) 2022.gada 11.marta nekustamā īpašuma Vēju ielā 7, Liepājā, vērtējumu, ņemot vērā, ka saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 2.punktu manta ir atsavināma par iespējami augstāku cenu, un izskatot Liepājas valstspilsētas pašvaldības domes pastāvīgās Finanšu komitejas 2022.gada 7.aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederoša apbūvēta zemesgabala Vēju ielā 7, Liepājā (kadastra Nr.1700 034 0528), pārdošanas cenu 13800 EUR (trīspadsmit tūkstoši astoņi simti *euro*).

2. Noteikt, ka pircējs samaksu par lēmuma 1.punktā minēto Liepājas valstspilsētas pašvaldībai piederošo apbūvētu zemesgabalu veic 100% apmērā viena mēneša laikā no pirkuma līguma noslēgšanas brīža.

3. Uzdot Liepājas pilsētas pašvaldības iestādei "Nekustamā īpašuma pārvalde" sagatavot apbūvēta zemesgabala Vēju ielā 7, Liepājā, atsavināšanas paziņojumu un pirkuma līgumu.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā parakstīt pirkuma līgumu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2. un 3.punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei 2 eks., Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai | |